उद्यम प्रोत्साहन संस्थान के प्रभारी और संयुक्त निदेशक उद्योग एसएस शाह ने बताया कि दीपावली क्राफ्ट मेले में ब्लू पॉटरी की आकर्षक क्राकरी, मिट्टी व ब्लू पॉटरी के पोट, सजावटी फूल, आकर्षक बांदरवाले, आर्टिफिसियल ज्वैलरी और अन्य उत्पादों को अच्छा रेस्पांस मिल रहा है। उन्होंने बताया कि क्राफ्ट मेले में ट्र्इफैड के परिधान, महिलाओं के लिए जूट के पर्स व बैग्स, पेपरमेसी के सजावटी सामान, महिलाओं के परिधान, पेंटिंग्स आदि उपलब्ध कराए जा रहे हैं। इसके साथ ही आकर्षक फूड कोर्ट में बेलपुरी, फास्टफूड आदि उपलब्ध कराए गए हैं। मेले में आने वाले अतिथियों का परंपरागत तरीके से कच्ची घोड़ी डांस आदि से स्वागत किया जा रहा है। दीपावली क्राफ्ट मेले में प्रवेश निशुल्क है। रविवार को मेले का अंतिम दिन है।